open-index/open-wikipedia-markdown huggingface dataset:
Bala (grupo musical)

[miniatura|260px|A banda no [Liceo Mutante en 2014]]
**Bala** é unha banda galega de stoner rock/grunge composta pola coruñesa Ánxela Baltar (guitarra e voces) e a lucense Violeta Mosquera (batería e voces). 

## Traxectoria 
As compoñentes de Bala xa tiñan experiencia en grupos como Calixta, Drama, Salvation Army e MLK antes de formar a banda no ano 2014.

O 14 de setembro de 2015 publicaron o seu traballo de estrea, un álbum de sete temas chamado *Human Flesh*, gravado no estudio Montealto da Coruña. gravado en Cataluña, e en xaneiro de 2021 publicou o sinxelo en Bandcamp. Tamén en 2019 foron galardoadas co Premio Martín Códax da Música na categoría de rock.

No mes de febreiro de 2021, Bala anunciou a súa fichaxe polo selo alemán Century Media Records, a través do cal editarían o seu seguinte álbum. O anuncio estivo acompañado polo vídeo do primeiro sinxelo do disco, "Agitar", que conta con colaboracións de Najwa Nimri, Bonnie Buitrago de Nashville Pussy e da escritora Lúa Mosquetera. O álbum, titulado *Maleza*, foi editado o día 14 de maio de 2021.

Tras o lanzamento de Maleza a banda iniciou unha xira de promoción que se estendeu ata 2023, realizando o derradeiro concerto da mesma en Barcelona o 21 de setembro. Nese ano Bala tamén cambiou de selo discográfico, fichando por PIAS, e gravou no estudio Ultramarinos Costa Brava o que sería o seu cuarto álbum. 

O primeiro sinxelo do novo traballo, "Prisas", apareceu en novembro de 2023.

En febreiro de 2026 Bala apareceu no programa *La Revuelta* de TVE, presentado por David Broncano. No programa a banda falou da recente reedición dos seus dous primeiros álbums, *Human Flesh* e *Lume*, e interpretou ao vivo o tema "Prisas".

## Discografía 
## Notas 
## Véxase tamén 
### Ligazóns externas 
* Páxina oficial
Grupo 1500

**Grupo 1500** é unha formación musical galega, vocal e instrumental, dedicada á interpretación da música antiga.

## Formación
O grupo conta cunha formación estable de seis músicos, ampliando tanto a formación coma os instrumentos segundo os programas. Son colaboradores habituais Abraham Cupeiro (corneta, frautas e gaita) e Arquímedes Artal (viola de gamba e *lirone*). Na actualidade está dirixido por Andrés Díaz.

## Traxectoria
O gruo fundouse no ano 2005, e o seu repertorio abrangue desde a música composta nos séculos centrais e finais da Idade Media até a música do Renacemento e o primeiro Barroco, tomando como referente central o ano 1500. Na interpretación e composición dos seus programas emprega instrumentos medievais e renacentistas.

Para alén da súa actividade concertística, o grupo desenvolve outros proxectos musicais, tales como bandas sonoras para audiovisuais e teatro (como a curtametraxe *Cadea Perpetua* ou os documentais *O Mariscal* e *Cetreiros do Século XXI*), guías e concertos monográficos, ademais da colaboración con outras formacións no eido da música antiga (*Silva de Sons*, *Os Menestreis de 1500*, etc).

O grupo actuou no festival “Espazos Sonoros” (edicións do 2008 e 2012), a “Festa da Istoria” de Ribadavia, o ciclo “Músicas na Compañía” da USC, así como noutros eventos, tanto da  xeografía galega como da europea (Portugal, Francia, Austria, etc).

## Programas
Os programas xiran arredor de diferentes xéneros temáticos: *Eamus videre…* – ciclo da Semana Santa nos cancioneiros do século XVI - ; *Do divino e o mundo* – un percorrido pola música antiga, do século XIII ao XVI - ; ou *Amor e Danza na Europa das Nacións* - viaxe musical imaxinaria pola Europa do século XVI.

## Notas 
## Véxase tamén 
### Ligazóns externas 
* Páxina web
Fantastic Mr. Fox (filme)

***Fantastic Mr. Fox*** é un filme de comedia en stop motion dirixido por Wes Anderson que se estreou no 2009. Baséase na novela homónima de Roald Dahl. Conta a historia dun raposo que rouba comida pola noite a tres ricos granxeiros. Fartos dos roubos de Mr. Fox tratan de matalo, pero os animais son quen de evadir os granxeiros e vivir baixo terra.

## Personaxes 
* George Clooney como Mr. Fox
* Meryl Streep como Felicity Fox
* Jason Schwartzman como Ash Fox
* Bill Murray como Clive Badger
* Willem Dafoe como Rat
* Owen Wilson como Coach Skip
* Wallace Wolodarsky como Kylie
* Eric Anderson como Kristofferson Silverfox
* Michael Gambon como Franklin Bean
* Jarvis Cocker como Petey, Mr. Bean's employee.
* Wes Anderson como Stan Weasel
* Karen Duffy como Linda Otter
* Robin Hurlstone como Walter Boggis
* Hugo Guinness como Nathan Bunce
* Helen McCrory como Mrs. Bean
* Juman Malouf como Agnes
* Garth Jennings como fillo de Bean
* Brian Cox como Daniel Peabody
* Tristan Oliver como Home dos explosivos
* James Hamilton como Phil Mole
* Steven M. Rales como Mr. Beaver
* Jeremy Dawson como fillo de Mr. Beaver
* Adrien Brody como Rickity
* Roman Coppola como Nelson Squirrel
* Mario Batali como Mr. Rabbit
* Rob Hersov como Piloto
* Jennifer Furches como Dr. Badger
* Allison Abbate como Mr. Rabbit's Ex-Girlfriend
* Molly Copper como Rabbit Girl
* Martin Ballard como Xefe de bombeiros

## Notas 
## Véxase tamén 
### Ligazóns externas 
* 
* Ficha en RottenTomatoes
O Cubo, A Agualada, Coristanco

**O Cubo** é un lugar da parroquia da Agualada no concello coruñés de Coristanco na comarca de Bergantiños.

## Lugares e parroquias 
### Lugares da Agualada 
### Parroquias de Coristanco 
## Véxase tamén 
### Outros artigos 
* Lugares de Coristanco
SUSE

thumbnail|Sede empresarial de SUSE in Nüremberg
**SUSE** é unha multinacional alemá adicada á venda de produtos empresariais baseados en Linux e desenvolvemento de código aberto e libre. Fundouse en 1992 e foi a primeira compañía en distribuír Linux para o sector empresarial. SUSE é a principal patrocinadora do "proxecto openSUSE", que desenvolve a distribución openSUSE. A compañía é unha empresa subsidiaria da Micro Focus International.

## Produtos 
[miniatura|right|O boneco da [Animal de compaña|mascota oficial de SUSE, un camaleón]]

SUSE desenvolve a plataforma "SUSE Linux Enterprise" para emprego en servidores e escritorio. O primeiro lanzamento desta edición comercial foi a plataforma "SUSE Linux Enterprise 10" en 2006.

### Servidor 
A principal distribución para servidores Linux de SUSE é **SUSE Linux Enterprise Server**. Está deseñada para grandes organizacións e para ser empregada en ambientes físicos, virtualizados ou con acceso remoto (na "nube"). Todas as versións están preparadas para diferentes arquitecturas de procesadores, como Intel x86, ARM, AMD x86-64, IBM Power, IBM S/390 e a zSeries, ou Intel Itanium. A web de SUSE ten versións de proba das versións SUSE Linux Enterprise Server 11 e 12.

#### Produtos baseados no servidor
* Servidor SUSE Linux Enterprise para aplicacións SAP Applications 
* Punto de servizo SUSE Linux Enterprise, deseñado para sistemas operativos da industria da distribución e que inclúe versións de Linux específicas de puntos de puntos de acceso e servidores en tenda. 
* Computación de alto rendemento con SUSE Linux Enterprise,

A suite ofimática LibreOffice distribúea SUSE e comercialízaa como parte de SUSE.

### Xestión e computación na nube
SUSE ten varios produtos para a xestións de software e servizos na nube: 
* "SUSE OpenStack Cloud", unha plataforma de computación automatizada na nube baseada en OpenStack. Serve para implementar e xestionar "infraestrutura como servizos" en espazos privados en liña. 
* "SUSE Manager", unha ferramenta de xestión de servidores Linux baseada en Spacewalk. Serve para o empaquetado, parcheado, provisión e monitorización de servidores.
* "SUSE Enterprise Storage", unha ferramenta baseada de Ceph para o emprego eficiente e escalable do espazo en servidores e os seus discos duros.  
* "SUSE Studio", é un servido web gratuíto para construír imaxes que conteñen sistemas operativos coa súa configuración, aplicacións e datos.

## Notas 
## Véxase tamén 
### Ligazóns externas 
*
* Proxectos de desenvolvemento de SUSE en Github
Pobo lezguio

Os **lezguios** (en , *lezgiyar*, en , *lezginy*) son un grupo étnico nativo do sur de Daguestán e o norte de Azerbaidján que falan a lingua lezguia.

miniatura|250px|Área con maioría lezguia.

## Notas 
## Véxase tamén 
### Outros artigos 
* Grupos étnicos de Europa
### Bibliografía 
* Minahan, J. (2002) *Encyclopaedia of stateless nations: L-R*, Greenwood Publishing Group. ISBN 9780313321115.
* Yarshater, E. (1983) *The Cambridge history of Iran, Volume One*, Cambridge University Press: Cambridge. ISBN 0-521-20092-X.
Nao (robot)

miniatura|250px|Nao no 2016.
**Nao** é un robot humanoide programable e autónomo, desenvolvido por Aldebaran Robotics, unha compañía de robótica francesa con sede en París subsidiaria do grupo Softbank. O desenvolvemento do robot comezou en 2004 co lanzamento do Proxecto Nao. O 15 de agosto de 2007, Nao substitúe ó can robot Aibo de Sony como a plataforma estándar para a Robocup ("*Robot Soccer World Cup*"), un concurso internacional de robótica. Nao utilizouse en RoboCup 2008 e 2009, e o NaoV3R foi elixido como a plataforma para o SPL en RoboCup 2010.

A Edición Académica de Nao foi desenvolvida para as universidades e laboratorios con fins de investigación e educación. Foi lanzado ás institucións en 2008, e púxose a disposición do público antes de 2011. O robot xa entrou en uso en numerosas institucións académicas de todo o mundo, incluíndo a Universidade de Toquio, o IIT Kanpur da India e a Universidade do Rei Fahd de Petróleo e Minerais de Arabia Saudita. En decembro de 2011, Aldebaran Robotics lanzou a *Nao Next Gen*, con software mellorado, unha CPU máis potente e cámaras de alta definición.

## Notas
Polígono industrial do Temple

O **polígono industrial do Temple** é unha zona industrial e de uso terciario-mixto situada no barrio do Temple, no concello de Cambre.

## Descrición 
Trátase dunha zona de "industrialización espontánea" (á marxe do planeamento urbanístico) de case 29.000 metros cadrados de superficie bruta e 17.160 de superficie neta.

Desde o ano 2008 o Concello pretende o traslado das súas naves ao veciño polígono do Espírito Santo.

## Accesos 
* AP-9. Saída 7.
* AC-211.

## Notas
Club de Fútbol Lira

O **C. F. Lira**, coñecido popularmente como **Lira**, é un equipo de fútbol galego fundado no lugar de Lira en 1977. Aínda que conta cun campo propio en desuso, disputa os seus partidos no Campo de Lombáns, inaugurado en 1969.

Entre os seus logros cabe destacar a Copa da Costa conquistada na tempada 1995-96 tras imporse na final ao San Lorenzo, así coma a permanencia durante varias tempadas na 1ª Galega

En 2017 consumou ante o Ameixenda SD o seu retorno á 2ª Galega
logo de dez anos nos que a existencia do club estivo seriamente ameazada.

## Tempadas 
## Véxase tamén 
### Ligazóns externas 
* Ficha do club en lapreferente.com
Polígono industrial da Gándara

O **polígono industrial da Gándara** é unha zona industrial e de uso terciario-mixto situado entre os concellos de Ferrol e Narón.

## Historia e descrición 
Foi promovido pola SEPES e inaugurado en 1982. Conta con 1.337.045 metros cadrados repartidos do seguinte xeito:
* Superficie industrial e/ou comercial: 823&nbsp;000 m²
* Zona verde: 104&nbsp;823 m²
* Zona social e/ou deportiva: 11&nbsp;087 m²
* Sistema viario e aparcadoiros: 164&nbsp;970 m²
Nel están instaladas empresas como Poligal ou Freire Hermanos (Megasa).

### Centros comerciais 
O polígono da Gándara da acubillo a grandes superficies comerciais como Alcampo, Eroski, Mercadona, Lidl ou un Centro Comercial Dolce Vita; asemade, conta cun establecemento 24h da cadea McDonald's e servizo de ITV. Hai seis estacións de servizo, dous hoteis, e os concesionarios de Seat, Fiat, Toyota, BMW, Volkswagen, Hyunday, Renault, Audi, Nissan e Peugeot.

## Accesos 
* N-651 / FE-14  / Avenida das Pías
* FE-11
* AP-9 saída 36F
* Ligazóns externas FE-13
* Estrada da Gándara

## Galería de imaxes 

Ficheiro:Freire Hermanos A Gándara Narón 83713drrwGL.jpg|Empresa Freire Hnos. S. A. no concello de Narón 
Ficheiro:Fenya centro de formación A Gándara Narón 3300ertwGL.jpg|FENYA Centro de Formación
Ficheiro:Mapa OSM da Gándara Narón.jpg|Mapa da área
Ficheiro:Poligal Narón.jpg|Factoría de Poligal
Ficheiro:San Luis Ferrol A Gándara.jpg|Superficies comerciais
Découvertes Gallimard

«» (, literalmente «Descubrimentos Gallimard»; publicada en España como «**Aguilar Universal**», «**Biblioteca de bolsillo CLAVES**» e «**Biblioteca ilustrada**») é unha colección enciclopédica de libros de peto ilustrados sobre unha variedade de temas. Foi publicada o 21 de novembro de 1986 polas Éditions Gallimard co primeiro volume ''À la recherche de l'Égypte oubliée* (lit. «Á busca do Exipto esquecido»), escrito polo exiptólogo francés Jean Vercoutter. A colección contén actualmente máis de 700 libros.

## Visión xeral 
[miniatura|*Benvida ós peregrinos*, fresco do [século XV, utilizouse para a cuberta do volume 174 *Compostelle, le grand chemin'' (lit. «Compostela, o gran camiño»), escrito por Xavier Barral i Altet.]]
O formato A6 (125 × 178&nbsp;mm) é utilizado para estes mini libros e impreso en papel recuberto, groso e satinado, ricamente decorado con ilustracións a toda cor, desde o que saltan dúas ou tres imaxes por páxina. Cada libro está composto por unha monografía e céntrase nun tema en particular, toda a colección abarca todas as áreas de coñecemento e experiencia humana, coas contribucións de 502 especialistas.

## Notas 
## Ligazóns externas 
*
Firn

[miniatura|Toma de mostras na superficie dun [glaciar. A densidade do firn aumenta a medida que se descende das capas de neve superficial cara ao xeo glacial azul.]]
[miniatura|Campo de firn na superficie do [Säuleck, Hohe Tauern.]]
**Firn** ou **neve firn** (do dialecto suízo-alemán: 'do ano pasado') é unha neve parcialmente compactada, un tipo de neve que quedou de invernos pasados e  recristalizou ata formar unha substancia máis densa que a neve fresca. É xeo que se encontra nun estado intermedio entre a neve e o xeo glacial. O firn ten o aspecto do azucre húmido, posúe unha dureza que fai que sexa moi difícil de traballar cunha pa. En xeral, a súa densidade está entre 0,4&nbsp;g/cm³ e 0,83&nbsp;g/cm³, e a miúdo pode encontrarse debaixo da neve que se acumula no circo dun glaciar.

As folerpas de neve que caen quedan comprimidas polo peso da masa de neve que caeu posteriormente e as cubriu. Os cristais individuais que posúen unha temperatura próxima á de fusión son semilíquidos, permitindo que se deslicen sobre os seus planos cristalinos e enchan os espazos entre eles, aumentando así a densidade do xeo. Onde os cristais se tocan estes quedan pegados entre si, empurrando o aire cara á superficie ou atrapándoo en burbullas.

Durante os meses de verán, a metamorfose dos cristais pode ocorrir máis rapidamente debido ao percolado da auga entre os cristais. Cara ao final do verán o resultado é que se formou firn.

A altitude mínima á cal se acumula firn nun glaciar chámase *límite do firn*, *liña do firn* ou *liña de neve*.

## Notas 
## Véxase tamén 
### Ligazóns externas 
* USGS Glossary of Selected Glacier and Related Terminology 
* Fundamentals of Physical Geography
* Definición de firn na Encyclopædia Britannica
Liexa-Bastogne-Liexa 2017

A **103ª edición da Liexa-Bastogne-Liexa** tivo lugar o domingo 23 de abril de 2017 con saída e chegada na cidade de Liexa, logo de pasar pola cidade de Bastoña. O percorrido disputouse sobre unha distancia de 258 quilómetros que contaron con 10 dos famosos "muros".

Foi o cuarto monumento da tempada ciclista e a décimo oitava carreira do UCI WorldTour 2017.

O veterano ciclista español Alejandro Valverde conseguiu a súa cuarta vitoria na clásica belga atacando a uns centos de metros de meta e tan só 4 días despois de ter gañado a súa quinta Frecha Valoa (cuarta consecutiva). Detrás súa e no podio remataron Dan Martin que tamén finalizara segundo na outra clásica belga das Ardenas e Michał Kwiatkowski que chegou 3 segundos detrás deles.

## Muros 
## Equipos 
Na competición participaron 25 equipos, 18 do UCI WorldTour e 7 da categoría Profesional Continental. Comezaron un total de 200 ciclistas (8 por equipo).

### UCI WorldTour 
### Profesional continental 
## Clasificación 
## Véxase tamén 
### Outros artigos 
* Clásicas das Ardenas
* Liexa-Bastogne-Liexa

### Ligazóns externas 
* Páxina web oficial
* Datos en *ProCyclingStats*
Copa Galicia de fútbol 1945/46

A **Copa Galicia 1945/46** foi unha competición de fútbol organizada pola Federación Galega de Fútbol na que participaron o Real Club Deportivo da Coruña, o Club Deportivo Xuvenil, o Racing Club de Ferrol, o Club Santiago, o Club Betanzos, o Galicia Club de Fútbol, o Real Club Celta de Vigo, o Pontevedra Club de Fútbol, a Unión Deportiva Ourensana, o Club Lemos e o Club Berbés. O torneo foi xogado entre maio e decembro de 1946. Os equipos foron divididos en dous grupos, norte e sur, disputándose cada grupo en forma de liga a dúas voltas. O vencedor de cada grupo clasificouse para xoga-la final. Proclamouse campión o Deportivo da Coruña.

## Fase de grupos 
### Grupo norte 
#### Calendario 
##### Primeira volta 
##### Segunda volta 
#### Clasificación 
### Grupo sur 
#### Calendario 
##### Primeira volta 
##### Segunda volta 
#### Clasificación 
## Final 
### Desempate 
## Notas
Curly Lambeau

**Earl Louis "Curly" Lambeau**, nado o 9 de abril de 1898 en Green Bay e finado o 1 de xuño de 1965 en Sturgeon Bay (Wisconsin), foi un xogador e adestrador profesional de fútbol americano estadounidense. Lambeau foi o fundador dos Green Bay Packers, equipo da National Football League (NFL), así como xogador e adestrador do equipo, co que gañou seis campionatos. Foi incluído no Salón da Fama do Fútbol Profesional en 1963. O estadio dos Packers, Lambeau Field, leva o seu nome na súa honra.

## Notas 
## Véxase tamén 
### Ligazóns externas 
* Sitio web oficial
Red Hat Enterprise Linux

::Non confundir con Red Hat Linux ou Fedora

**Red Hat Enterprise Linux** (**RHEL**) é unha distribución de Linux que crea Red Hat e que está deseñada para o mercado empresarial. A súa versión para servidores libérase para x86, x86-64, Itanium, PowerPC e IBM System z; e a de escritorio para x86 e x86-64. O nome desta distribución adóitase abreviar como RHEL mais non é o seu nome oficial. O soporte e a formación oficial que ofrece Red Hat, como o seu *programa de certificación de Red Hat* céntranse nesta plataforma, a RHEL.

A primeira versión de RHEL lanzouse ao mercado como "Red Hat Linux Advanced Server". No 2003 Red Hat cambióuselle o nome de "Red Hat Linux Advanced Server" a "Red Hat Enterprise Linux AS" e engadiulle as variantes "Red Hat Enterprise Linux ES" e "Red Hat Enterprise Linux WS".

A marca de Red Hat restrinxe a redistribución gratuíta das súas versións de Red Hat Enterprise Linux  mais libera o código na súa totalidade. As derivadas de "Red Hat Enterprise Linux" desenvólvense retirando as compoñentes non libres como a imaxe de Red Hat. Un caso disto é CentOS, que se constrúe empregando RHEL e a mantén a súa propia comunidade. Outro é Oracle Linux, un *fork* de Oracle que non é totalmente compatible con RHEL.

## Historial de versións
## Notas 
## Véxase tamén 
* Fedora, a distribución da comunidade Fedora.
* Red Hat Linux, a predecesora de RHLE.
### Ligazóns externas 
*Red Hat: Red Hat Enterprise Linux
Woman Hating

***Woman Hating: A Radical Look at Sexuality*** é un libro escrito pola autora feminista radical e activista Andrea Dworkin en 1974.

## Antecedentes 
Mentres Dworkin vivía en Ámsterdam nos Países Baixos, coñeceu a Ricki Abrams, unha prostituta e compañeira expatriada. Abrams introduciu a escritora estadounidense nas primeiras obras do feminismo radical dos Estados Unidos, de aí que Dworkin estivese notablemente inspirada por *Sexual Politics* (*Política sexual*) de Kate Millett, *The Dialectic of Sex* (*A dialéctica do sexo*) de Shulamith Firestone e *Sisterhood is Powerful* (*A sororidade é poderosa*) de Robin Morgan. Ela e mais Abrams comezaron a traballar xuntas en «fragmentos e pezas temperás» dun texto feminista radical sobre o odio ás mulleres na cultura e na historia, incluíndo un borrador completo dun capítulo sobre a revista da contracultura pornográfica *Suck*, que foi publicado por un grupo de compatriotas expatriadas nos Países Baixos.

Denantes de deixar Ámsterdam, Dworkin falou con Abrams sobre a súa experiencia nos Países Baixos, o movemento feminista emerxente e o libro que comezaran a escribir xuntas. Dworkin aceptou rematalo —co título de *Woman Hating*— e publicalo cando chegase aos Estados Unidos. Nas súas memorias, Dworkin relata que durante a conversación prometeu que dedicaría a súa vida ao movemento feminista.

## Notas
Georg Baier

**Georg Baier** (en ), nado en Kamenka (uezd de Kamyshin, gobernación de Saratov, Imperio Ruso) en 1870/1871 e finado en Novosibirsk (RSFS de Rusia) o 13 de xaneiro de 1938, foi un sacerdote católico latino ruso-alemán.
## Traxectoria 
Naceu en 1870 ou 1871 na colonia alemá de Kamenka, no uezd de Kamyshin da gobernación de Saratov (hoxe no distrito de Krasnoarmeisk, óblast de Saratov). Estudou no seminario de Saratov e foi ordenado sacerdote da diocese de Tiraspol en 1897/1898. Comezou o seu ministerio como vigairo parroquial en Saratov, e posteriormente foi párroco nesta cidade. Entre 1903 e 1910 foi párroco da Nai de Deus na colonia de Rohleder, a partir de 1910 tamén na colonia de Herzog, e a partir de 1911 en Katharinenstadt, todas na rexión do Volga.

O 29 de abril de 1930 foi arrestado nun caso contra sacerdotes católicos alemáns da RASS dos Alemáns do Volga, e o 6 de xuño de 1931 condenado baixo os artigos 58-10 e 58-11 do Código Penal da RSFS de Rusia a tres anos de traballos forzados; a sentenza lle foi conmutada polo exilio en Siberia. Posteriormente volveu a Markstadt. Foi arrestado novamente en 1935, e o 20 de abril de 1935 foi sentenciado a 10 anos en campo de traballo baixo os artigos 58-4, 58-10 e 58-11, e foi enviado á provincia de Kemerovo. En 1937 foi arrestado en Novo-Ivanovskoe, e o 25 de decembro de 1937 foi sentenciado a morte. Foi executado o 13 de xaneiro de 1938 na prisión de Novosibirsk.
## Notas 
## Véxase tamén 
### Ligazóns externas 
* Baier, Georg: Biografía polo Volga German Institute  
* Байер Георгий Степанович: Biografía por Geschichte der Wolgadeutschen 
* Father Georg Baier: Biografía no Book of Remembrance  
* Байер Георгий Степанович: Biografía en Catholic.ru
Scapegoat: The Jews, Israel, and Women's Liberation

'''''Scapegoat: The Jews, Israel, and Women's Liberation''''' é un libro escrito pola feminista radical e activista estadounidense de orixe xudía Andrea Dworkin.

## Tese 
Dworkin comeza cunha análise sobre o antisemitismo e a misoxinia na historia mundial, facendo unha comparación entre a opresión das mulleres coa persecución da comunidade xudía. Trata as políticas sexuais do xudaísmo e o antisemitismo, e pide o establecemento dunha patria de mulleres como resposta á opresión do sexo feminino, do mesmo xeito que o movemento sionista estableceu un estado de xudeus.

## Notas
Lookout Records

**Lookout! Records** foi un selo discográfico independente, inicialmente baseado en Laytonville (California) e posteriormente en Berkeley (California), centrado no punk rock. Creado en 1987, a etiqueta é principalmente coñecida por ter publicado o álbum seminal de Operation Ivy e os dous primeiros discos de Green Day, que chegaron a ser platino, ademais de por ser pioneira no son punk estadounidense dos anos 90.

Tras a saída do seu cofundador Larry Livermore en 1997, os novos propietarios levaron á compañía cara novas direccións sónicas pero foi incapaz de conseguir os éxitos previos do selo. En 2005 Lookout! pasou por dificultades económicas despois de que rescindisen os dereitos do meterial do selo de varios artistas de perfil alto. Tras un período de rápida contracción a etiqueta foi morrendo pouco a pouco, rematando as súas operacións e retirando a súa música das canles de distribución en liña a principios de 2012.

## Notas 
## Véxase tamén 
### Ligazóns externas 
*Páxina do selo
Matusa Barros

**Matusa Barros Arias de Castro**, nada en Vigo o 27 de marzo de 1954, é unha artista galega.
## Traxectoria 
Terceira dos sete fillos do médico pediatra Guillermo Barros Cuiñas e de Asunta Arias de Castro Sánchez, profesora de piano no Conservatorio de Música de Vigo. En 1974 deixou a universidade e un traballo permitiulle empezar a viaxar polo mundo. A finais dos 70 volveu aos estudos e graduouse en Artes aplicadas na Escola de Artes Mestre Mateo en Santiago de Compostela. A partir de aí elixiu a súa formación asistindo a cursos e obradoiros. Así, desde a XIII Experiencia de Tecnoloxía e Escola Libre do Seminario de Estudos Cerámicos de Sargadelos (1984), obradoiros de vídeo e televisión da Universidade Internacional Menéndez Pelayo (UIMP) na Coruña (1986-87), de realidade virtual na (QUAM 95) Quincena de Arte de Montesquiu (Barcelona), de artes visuais  no Centro Galego de Arte Contemporánea (1997), de cibercultura na UIMP en Santander (1999) e unha serie de cursos de informática entre outros, orientaron o seu interese pola imaxe cara á fotografía, o vídeo, a escultura e o net.art.

En 1984 asistiu ao I Festival Nacional de Vídeo no Círculo de Belas Artes de Madrid que lle descubriu o mundo do vídeo, o seu primeiro traballo escrito publicado este mesmo ano titúlase así. En 1988 recibiu unha bolsa da Consellería de Economía e Industria da Xunta de Galicia que sufragou gran parte da súa primeira cámara e comezou a crear a súa propia videografía. En 1995 a H. Associació per a les Arts Contemporànies outórgalle unha bolsa para a súa estancia en Montesquiu para a Quam e en 1999 a UIMP outórgalle unha bolsa para a súa estancia en Santander. Ao mesmo tempo fixo traballos de xestión no mundo da arte, organizando mostras de vídeo entre outros. En 1990 creou o taller de vídeo experimental Freecauce. Colaborou en prensa e revistas especializadas e autoeditou un libro de poesía en castelán titulado *Allí en la sombra* (1998), tamén desenvolveu actividade docente.

Participou  en festivais de vídeo e exposicións de artes visuais en Galicia, Madrid, Euskadi, Cataluña, Andalucía, Francia, Alemaña, Inglaterra, Estados Unidos de América, Portugal e na World Wide Web.

## Notas 
## Véxase tamén 
### Bibliografía 
* 
* 
*Matusa Barros. Creadoras, Diputación de Pontevedra.
*
*
*

### Ligazóns externas 
*Páxina oficial
*Deputación de Pontevedra
*Rob Myers. Furtherfield. 2010 
*Quincena de arte de Montesquiu: análisis de una experiencia docente
Nonesuch Records

**Nonesuch Records** é un selo discográfico estadounidense propiedade do Warner Music Group, distribuído por Warner Bros. Records e baseado en Nova York. Foi fundado en 1964 por Jac Holzman como un selo económico de música clásica e converteuse nunha etiqueta con discos dunha ampla variedade de xéneros. Robert Hurwitz foi o presidente da compañía dende 1984 ata 2017.

## Véxase tamén 
### Ligazóns externas 
*Páxina do selo
DreamWorks Records

**DreamWorks Records** foi un selo discográfico estadounidense. Fundado en 1996 por David Geffen, Steven Spielberg e Jeffrey Katzenberg como unha subsidiaria de DreamWorks SKG, o selo operou ata 2003, cando foi vendido ao Universal Music Group. A compañía tamén operou unha subsidiaria baseada en Nashville, Tennessee, chamada DreamWorks Nashville, que estaba especializada en música country e que pechou en 2005. O logo da discográfica foi deseñado por Roy Lichtenstein, sendo o seu derradeiro encargo antes de que morrese en 1997.

## Historia 
En 1996, seis anos despois de que Geffen vendese Geffen Records a MCA Music Entertainment, este uniuse a Spielberg e Katzenberg para crear DreamWorks SKG, que incluía a subsidiaria DreamWorks Records. Rufus Wainwright sería o primeiro artista en asinar co novo selo a comezos de 1996. Henry Rollins (tanto como artista en solitario como con Rollins Band), Tamar Braxton, George Michael, Randy Newman, Morphine, Eels, Chris Rock ou Powerman 5000 entre outros tamén asinaron con DreamWorks.

O logo do selo foi o derradeiro proxecto completado polo artista Roy Lichtenstein. O distintivo deseño estreouse co disco *Beautiful Freak*, o primeiro álbum de Eels e o segundo lanzamento do selo. Geffen Records ditribuiu o material de DreamWorks ata 1999, cando Interscope Records fíxose coas tarefas de distribución, aínda que a distrubución internacional quedou en mans de Polydor. O selo foi presidido por Lenny Waronker e Mo Ostin, que dirixira Warner Bros. Records ata mediados dos 90.

O 11 de novembro de 2003 anunciouse que Universal Music Group (antigo MCA Music Entertainment, e nai de Interscope, Geffen e Polydor) chegara a un acordo para mercarlle DreamWorks Records a DreamWorks SKG por "uns 100 millóns de dólares". A compra chegou no momento no que o negocio da música "estaba atravesando grandes cambios", xa que loitaba para "contrarrestar a caída de vendas e o impacto das vendas non oficiais de música online". Mo Ostin, o principal executivo de DreamWorks Records, dixo: "A pesar dos retos do negocio da música hoxe en día, Universal está mercando un activo morabilloso e a venda asegurará o futuro máis forte posible para os nosos artistas". Baixo o novo contrato, DreamWorks Records situouse dentro do selo Interscope Geffen A&M, dirixido por of Jimmy Iovine. DreamWorks integrouse en Geffen Records en 2004.

Pola súa banda, a súa división de música country estivo operativa ata o 29 de xaneiro de 2006, cando foi pechada por Universal Music Group Nashville.

## Notas
Antergos

**Antergos** é unha distribución de Linux baseada en Arch Linux de actualización continua (*rolling release*) e coa súa orixe galega. Emprega o ambiente de escritorio GNOME 3 por defecto mais pode instalarse con Cinnamon, MATE, KDE Plasma 5 e  Xfce.

Liberouse en 2012 como **Cinnarch** e pasou a chamarse Antergos en edicións de 2013. En 2017 foi das dez distribución máis populares.

O nome da distribución provén da palabra galega "antergos".

## Historia e fitos de desenvolvemento 
miniatura|Menú de Antergos
O seu desenvolvemento comezouno Alexandre Filgueira estudando na Universidade da Coruña no 2012. Tiña empregado a ferramenta *archiso* para editar Arch Linux coas súas configuración habitual. Con *Archboot* foi creando un instalador gráfico para a súa edición da distribución. Como viu que as súas primeiras edicións  de Arch Linux, que tiñan o *fork* de GNOME Cinammon, non tiñan outra distribución similar, o 5 de xullo de 2015 decidiu publicar e difundir nos medios de Arch Linux a súa edición, que denominou **Cinnarch**. Empregábase Cinnamon como alternativa a GNOME 3. A súa variante da distribución e comezou a popularizarse en Distrowatch.  En breve uniuse ao desenvolvemento Gustau Castells e comezaron a incluír máis alternativas de ambientes de escritorio. En abril de 2013 mudaron de Cinnamon a GNOME 3.6, pola dificultade de continuar mantendo Cinnamon e avances no desenvolvemento de GNOME 3.

O 12 de maio de 2013 publicaron unha nova versión da súa distribución e como xa non só incluía Cinnamon, renomeárona a **Antergos**.

Antergos colabora con Numix, un proxecto para a edición do tema Numix-Frost e iconas Numix-Square,  desde a versión 2014.05.26 para cambiar o seu aspecto visual.

Desde marzo de 2015 Antergos conta cunha edición mínima, "Antergos Minimal ISO", que só inclúe os compoñentes esenciais para o instalador.

## Características 
Os paquetes de **Antergos** xestiónanse con Pacman e cun instalador gráfico e ten a súa interface de instalación propia. Para instalacións, conta cos repositorios de Arch, "Arch User Repository (AUR)" e outros repositorios propios. Instala a versión LTS ("Long Term Support", ou "versión con soporte a longo prazo") do kernel de linux.

O primeiro ambiente de escritorio co que contou foi Cinnamon, unha alternativa a GNOME Shell. Agora inclúe a Cinnamon, GNOME (a predefinida), KDE Plasma 5, MATE, openbox e Xfce. Emprega o navegador Chromium e non conta cunha suite ofimática por defecto.

**Antergos** está traducido completamente a 15 linguas e cun bo soporte para máis de 30. Estase traducindo a un total de 72 linguas. Entre elas atópanse linguas como o asturiano, catalán, galego, portugués, e incluso o esperanto.

## Lanzamentos 
A primeira imaxe ISO de Cinnarch publicouse xullo de 2012 en SourceForge. Antergos é unha distribución de actualización continua, ou "*rolling release*". A última edición principal foi a 17.4. Pódense destacar como principais edicións as seguintes:

## Notas 
## Véxase tamén 
### Ligazóns externas 
* Wiki de Antergos
Polígono industrial do Acevedo

O **polígono industrial do Acevedo** é unha zona industrial e de uso terciario-mixto situado no concello de Cerceda.
## Historia e descrición 
A primeira fase deste polígono foi promovida por Xestur e inaugurada en 1999. Un ano antes empezara a súa actividade a fase 2. O baixo prezo do solo e o Plan Miner do Ministerio de Industria fomentaron o crecemento desta área industrial.
* Fase I (1999): 68.241 metros cadrados
* Fase II (1998): 377.392 metros cadrados
En marzo de 2011 inaugurouse un Centro de Desenvolvemento Tecnolóxico que, seis anos despois, seguía sen uso; así, en abril de 2017 anunciou a decisión de converter o predio nun viveiro de empresas.

## Accesos 
* Estrada provincial 2403
* Estrada Cerceda - Ordes

## Notas
Gold Standard Laboratories

**Gold Standard Laboratories** ou **GSL** foi un selo discográfico independente fundado en 1993 en Boulder (Colorado) por Sonny Kay. En 2000 trasladou a sede a San Diego e dous anos despois aos Ánxeles. A etiqueta cesou as súas actividades o 29 de outubro de 2007.

A comezos de 2001 Omar Rodríguez-López, membro de At the Drive-In nese momento e posteriormente de The Mars Volta, converteuse en copropietario de Gold Standard Laboratories.

## Artistas 
* !!!
* 400 Blows
* '57 Lesbian
* A Luna Red
* An Albatross
* Anavan
* Arab on Radar
* Armatron
* Attractive and Popular
* Beautiful Skin
* Big Sir
* Bunny Genghis
* Chromatics
* Crime in Choir
* Coaxial
* The Convocation Of...
* Cut City
* Dead and Gone
* De Facto
* Die Princess Die
* Demonstrations
* The Faint
* Favourite Sons
* Free Moral Agents
* Get Hustle
* GoGoGo Airheart
* Heart of Snow
* The Holy Kiss
* I Am Spoonbender
* Indian Jewelry
* Jaga Jazzist
* The Jai-Alai Savant
* JR Ewing
* Juhl
* Kill Me Tomorrow
* Le Shok
* The Locust
* Lost Kids
* Malcriada
* The Mars Volta
* Meanface
* Melt-Banana
* Mohinder
* Neon King Kong
* Omar A. Rodríguez-López
* Omega Cinco
* Out Hud
* The Pattern
* The Phantom Limbs
* Physics
* Pleasure Forever
* The Rapture
* Red Eyed Legends
* Rhythm of Black Lines
* SABERTOOTH . TIGER
* Semiautomatic
* Soiled Doves
* The Starlite Desperation
* The Starvations
* The Stitches
* Subpoena the Past
* Subtitle
* Sunshine
* Tender Buttons
* Triclops!
* The Vanishing
* Vaz
* Veronica Lipgloss & The Evil Eyes
* The VSS
* Vue
* With Love
* Woodpussy
* XBXRX
* Xiu Xiu
* Year Future

## Notas
Polígono industrial de Iñás

O **polígono industrial de Iñás** é unha zona industrial e de uso terciario-mixto situado na parroquia de Iñás, no concello de Oleiros.
## Historia e descrición 
esquerda|miniatura|Placa no polígono.

A idea de construír un polígono nesta zona xa figuraba nos plans urbanísticos do Concello en 1984. Inaugurouse en 2010 cunha superficie total de 396.916 metros cadrados. A crise económica da década de 2010 afectou negativamente ao progreso desta área comercial e industrial.
## Accesos 
* N-VI. P. K. 584 - 585.
* AG-13. Saída 7 "AC-527 / Oleiros"

## Notas
N-651

A **N-651** ou Estrada Madrid-Ferrol, é unha estrada nacional española, que une Betanzos na N-VI con Fene, onde conecta coa FE-14, que pola Avenida das Pías remata en Ferrol. Pasa por Betanzos, Miño, Pontedeume, Cabanas e Fene. Conecta coa AP-9F, en Miño (sentido Betanzos), Pontedeume, Cabanas e Fene.

A estrada **N-651** formou historicamente un tramo de ramal entre Betanzos e Ferrol da Estrada da Coruña, baixo o identificador N-VI.

No ano 2016 o Ministerio de Fomento de España decidiu investir 6,2 millóns de euros na mellora da seguridade viaria desta vía entre os P. K. 20,5 e 26,9 ao seu paso pola travesía urbana de Cabanas.

## Galería de imaxes 

Ficheiro:Pontedeume - Ponte - 01.jpg|A N-651 sobre a desembocadura do Eume
Ficheiro:Ponte do Porco - panoramio.jpg|Viaduto da N-651 que salva a ría da Ponte do Porco.
Ficheiro:Campolongo Pontedeume.JPG|Campolongo, Pontedeume

## Notas
Almanaque de Galicia

***Almanaque de Galicia*** foi o nome de varias publicacións:

* O ***Almanaque de Galicia***, publicado en Lugo a partir de 1858 por Manuel Soto Freire
* O ***Almanaque de Galicia***, publicado en Ferrol en 1891.
* O ***Almanaque de Galicia***, publicado en Buenos Aires en 1909, por Fortunato Cruces.

## Véxase tamén 
### Outros artigos
* *Almanaque Gallego*
Convallaria

***Convallaria*** é un xénero de plantas anxiospermas, cuxa especie máis importante é *C. majalis*.

Xeralmente o xénero descríbese como monotípico, é dicir, formado por unha soa especie, *Convallaria majalis*, pero agora algúns botánicos distinguen no xénero tres especies, incluíndo tamén a *Convallaria keiskei* e a *Convallaria montana*.

## Notas
Pilar Ortega Pereiro

**Pilar Ortega Pereiro**, nada en Vigo en 1975, é unha profesora de tecnoloxía e escritora galega.

## Traxectoria 
Titulada en Enxeñaría industrial pola Universidade de Vigo, exerce dende o ano 2001 como profesora de ensino secundario na especialidade de Tecnoloxía. Desenvolve o seu labor docente no IES da Guía en Vigo.

## Obras 
* *Virxinia* (2008). Vigo: Ed. Xerais. ISBN 978-84-9782-870-3. 
* "Sereo", *Relatos na rúa III* (Ed. Elvira, 2016) (2014)
* Premio no Certame de microrrelato convocado pola Universidade de Vigo a propósito do IYL, por *"A luz do Universo*" (2015)
* Accésit no III Certame de relatos Vigo Histórico convocado pola Editorial Elvira, por "Sereo" (2016)
* Premio no XIX Certame de Narración Curta Ánxel Fole, por *"Principio de incerteza"* (2017) 
* Accésit no V Certame de relatos de Vigo Histórico convocado pola Editorial Elvira co relato *"Vigófono"* (2018)
* Accésit no VI Certame de relatos de Vigo Histórico convocado pola Editorial Elvira co relato "Noites de voda(o non)" (2019)
*IV Premio María Victoria Moreno de Literatura Xuvenil por *"O segredo de Al´eume"* (2021).

## Notas 
## Véxase tamén 
### Ligazóns externas 
* Ficha en Edicións Xerais
Segunda división española 1947/48

A tempada **1947–48** da **Segunda División de España** foi a 17ª edición deste torneo. O campión foi o Real Valladolid, que ascendeu á Primeira División xunto co Deportivo da Coruña. Mallorca e RCD Córdoba descenderon á Terceira División.
## Clasificación 
**X** = Partidos xogados; **G** = Partidos gañados; **E** = Partidos empatados; **P** = Partidos perdidos; **GF** = Goles a favor ; **GC** = Goles en contra; **DG** = Diferenza de goles; **Pts** = Puntos

## Véxase tamén
### Ligazóns externas 
* Web oficial da LFP
* Web oficial da Real Federación Española
ATR 42

O **ATR 42** é un avión bimotor turbohélice rexional de curto alcance fabricado en Francia e Italia por ATR (Aerei da Trasporto Regionale ou Avions de transport régional). Os modelos de ATR son ensamblados finalsmente en Tolosa, e comparten recursos e tecnoloxía con Airbus. O nome "42" ven do número estándar de asentos do avión, que varía de 40 a 52. O aparello serve como base para o máis grande ATR 72.

## Deseño e desenvolvemento 
O ATR 42–300 foi anunciado en 1981, facendo o seu voo de estrea o 16 de agosto de 1984. As certificacións francesa e italiana chegaron en setembro de 1985 e o seu primeiro servizo foi no mes de decembro dese ano con Air Littoral. Esta versión inicial do ATR 42 fabricouse ata 1996. A seguinte actualización do avión foi o ATR 42-320 (tamén producido ata 1996), que estaba equipada cos máis potentes motores PW-121. O ATR 42-300QC é unha versión convertible de pasaxeiros/carga da serie −300.

A seguinte versión de produción é a serie -500. Esta foi unha versión mellorada con motores PW127, hélices de seis pás, rendemento mellorado en ambientes quentes e altos, máis capacidade de peso e unha cabina de pasaxe mellorada. O ATR 42–500 foi certificado en xullo de 1995. A versión actual en fabricación é a serie -600. Anunciada en 2007, as súas entregas comezaron no ano 2012 e é semellante ao -500 pero equipado con motores PW127M, unha nova cabina de mando e varias melloras menores. En abril de 2017 foran entregados 457 ATR 42 en todo o mundo.

## Notas
Boeing 2707

O **Boeing 2707** foi o primeiro proxecto para un transporte supersónico (SST polas súas siglas en inglés) estadounidense. Despois de gañar unha competición para un contrato financiado polo goberno para construír un SST, Boeing comezou a desenvolvelo nas súas instalacións de Seattle, Washington. O deseño xurdiu como un avión grande cunha capacidade entre 250 e 300 pasaxeiros e unha velocidade de cruceiros de aproximadamente Mach 3. Sería máis grande e rápido que anteriores deseños de SST como o Concorde.

O SST foi un tema de gran preocupación dentro da industria aeronáutica. Dende o inicio, as aeroliñas destacaran que a economía do deseño era cuestionable, e as súas preocupacións só se abordaron parcialmente durante o seu desenvolvemento. Fóra deste campo, todo o concepto do SST foi obxecto dunha considerable prensa negativa, centrada no tema dos estoupidos sónicos e os efectos na capa de ozono.

Unha característica clave no deseño do 2707 foi o uso dunha á de xeometría variable (*swing wing*). Durante o desenvolvemento o peso e tamaño do seu mecanismo continuou medrando, forzando ao equipo a comezar novamente usando unha á delta convencional. O aumento dos custos e a falta dun mercado claro para o aparello levaron á súa cancelación en 1971, antes de que se completasen os seus dous prototipos.

## Véxase tamén 
### Bibliografía 
* 
*
Net.art

**Net.art**, tamén chamado **net(dot)art**,** arte.en.rede**, ou simplemente **Net art** (sen o punto intermedio), pode referirse a un xénero de producións artísticas realizadas ex profeso en e para a rede Internet, ou a un movemento específico de artistas de orixe europea que introduciron certas prácticas artísticas na década dos noventa coincidindo co desenvolvemento da World Wide Web.

Con respecto ao xénero, o net.art é unha das formas de arte interactivo habilitadas polos soportes dixitais, e as prácticas comunicativas xeradas por eles. A denominación net.art designa as prácticas artísticas que apuntan a unha experiencia estética específica de Internet como soporte da obra, e dialogan ou exploran prácticas comunicativas na cibercultura.

## Véxase tamén 
### Ligazóns externas 
* Arte.Red Unha historia do net.art navegable de Roberta Bosco e Stefano Caldana (EL PAÍS)
* Net.art Arte en la Red. José Ignacio Argote Vea-Murguía 
* O concepto de Net.Art: a forza do grupo conectado. Margarita Rodríguez Ibáñez. 2012
Rodri Suárez

**Alejandro Rodríguez Suárez**, máis coñecido por **Rodri Suárez**, nado na Coruña en 1974 é un xornalista, guionista, escritor e asesor político galego.

## Traxectoria 
Foi xefe da sección de deportes de *La Opinión A Coruña* entre 2000 e 2007, xefe da sección de política en *Xornal de Galicia* (2008-2011), e traballou tamén en *DxT Campeón*, *A Nosa Terra* e *Galicia Confidencial*. Amais colaborou en Radio Coruña, Diagonal, *Luzes de Galiza*, *Sermos Galiza*, Localia, *El País* e Cope Galicia, após o nomeamento de Xulio Ferreiro como rexedor. O alcalde cesouno o 14 de xaneiro de 2018. Rodri Suárez afirmou que as súas discrepancias con Iago Martínez, xefe de gabinete, foron o principal motivo do seu cesamento. Após algunha colaboración anterior, desde xullo de 2020 forma parte do persoal de confianza da alcaldesa da Coruña, a socialista de Inés Rey.

En 2014 publicou *Non temos medo*, biografía da banda Os Diplomáticos de Monte-Alto. En 2024 escribiu *Galicia Reducida. Crítica ao marco conservador e centralista do autogoberno galego*. Escribiu a letra de dúas cancións interpretadas polos Diplomáticos de Monte Alto: "O son das túas ondas. Homenaxe ao Deportivo da Coruña" (2014) e mais "Lume de biqueira", incluída no disco *Capetón* e no compilatorio *Selección Xa!*.

En 2024 publicou o ensaio *Galicia Reducida. Crítica ao marco conservador e centralista do autogoberno galego*

## Recoñecementos
Foi accésit do premio de periodismo Albarelo en 2001 e gañou en 2019 o premio Pérez Lugín da Asociación de Prensa da Coruña, cuxa entrega se realizou en febreiro de 2020 no Palacio de María Pita. 

## Obra
* *Non temos medo. Historia oral dos Diplomáticos de Monte Alto* (2014). Ed. Nicetrip.
* *Galicia reducida. Crítica ao marco conservador e centralista do autogoberno galego* (2024). Morgante. 192 páxs. ISBN 978-84-19040-15-2.

## Notas 
## Véxase tamén 
### Ligazóns externas 
* Ficha de Rodri Suárez na web do Concello da Coruña 
* "O son das túas ondas. Homenaxe ao Deportivo da Coruña" en Spotify
* Artigos de Rodri Suárez en Sermos Galiza
Solución hipotónica

[miniatura|300x300px|A presión osmótica é a presión hidrostática producida por unha [Disolución|solución nun volume dividido por unha membrana semipermeable debido á diferenza en concentracións do soluto.]]
Unha **solución hipotónica**, chamada tamén **hipotona**, é unha solución na cal o solvente (como pode ser un plasma diluído) ten unha menor concentración de soluto (sales, etc.) que a que hai no medio celular interno (ou citoplasma). En condicións hipotónicas, a célula aumentará o seu volume, xa que, nun intento de restablecer o equilibrio osmótico a ambos os dous lados da membrana celular, o solvente difundirá cara ó interior da mesma.

## Bioloxía 
En bioloxía, unha solución **hipotónica** é aquela que ten menor concentración de soluto no medio exterior en relación ó medio interior da célula, é dicir, no interior da célula hai unha cantidade de sal maior que da que se atopa no medio na que ela habita. Unha célula mergullada nunha solución cunha concentración máis baixa de materiais disoltos, está nun ambiente hipotónico; a concentración de auga é máis alta (por mor de ter tan poucos materiais disoltos) fóra da célula. Baixo estas condicións, a auga difúndese á célula, é dicir, prodúcese osmose de líquido cara ó interior da célula.

Unha célula en ambiente hipotónica énchese coa auga e pode estoupar; cando se dá este caso nos glóbulos vermellos do sangue, denomínase hemólise. Os organismos que viven en chans de regatos e lagos habitan en auga de choiva modificada, que é un ambiente hipotónico. As células animais sofren o fenómeno de citólise, que leva á destrución da célula, por mor do paso da auga ó interior dela. Doutra banda, nas células vexetais ocorre o fenómeno de presión de turxencia: cando entra auga, a célula enche pero non se destrúe debido á gran resistencia da parede celular.

## Notas
Golfo de Morrosquillo

O **golfo de Morrosquillo** é un golfo que se atopa no sur do mar Caribe, na costa norte de Colombia, pertencente ós departamentos de Sucre e Córdoba.

Como particularidade cómpre mencionar que en Morrosquillo remata o oleoduto Caño Limón–Coveñas, onde se carga o petróleo procedente do piedemonte llanero. No extremo norte do golfo atópase o arquipélago de San Bernardo, un popular destino turístico que se estende en mar aberto uns 15 quilómetros e está composto polas illas Cabruna, Boquerón, La Palma, Mangle, Tintipán, Panda, El Islote, Múcura, Maravilla e Ceycén.

## Notas
Polígono industrial Vilar do Colo

O **polígono industrial Vilar do Colo** é unha zona industrial e de uso terciario-mixto situada entre os concellos de Cabanas e Fene.

## Historia e descrición 
Foi promovido pola SEPES e os Concellos de Cabanas e Fene. Inaugurado no ano 2000, ten unha superficie de máis de 852.000 metros cadrados desenvolvida en dúas fases.

En 2007 creouse a asociación que agrupa os empresarios asentados no polígono. Ese mesmo ano, María José Caride, daquela como conselleira de Política Territorial, Obras Públicas e Transporte, inauguraba a estrada AC-563, que serviría para conectar a zona industrial coa AC-564 (estrada de Cabanas ás Pontes) e, de vez, esta coa VG-1.2 a Mugardos.

En 2010 o daquela ministro de Fomento español, José Blanco, presentaba o proxecto para a nova "Base de Salvamento Marítimo e Loita contra a Contaminación" que se habería construír no termo fenés.

En abril de 2011 a plataforma ecoloxista ADEGA convocou unha concentración contra da ampliación deste polígono. A modificación -en 2015- da ordenanza que regula os usos de Vilar do Colo fomentou a apertura de novos negocios alén do ámbito industrial.

O polígono de Vilar do Colo caracterízase, ademais, por estar atravesado polo Camiño Inglés.

## Accesos 
* AP-9F saída 25F
* N-651 pk 27
* VG-1.2
* AC-563

## Notas 
## Véxase tamén 
### Ligazóns externas 
* Ficha na web do IGAPE
* Ficha na web do Concello de Fene